रहस मेला : गणेश पूजन से उठा पर्दा, आज एक
रहस मेला : गणेश पूजन से उठा पर्दा, आज एक छत के नीचे मिलेगा हर योजना का फायदा
गढ़ाकोटा | रहस मेले का शुभारंभ पंचायत मंत्री गोपाल भार्गव ने श्री गणेश की प्रतिमा का पूजन कर किया। मेला आयोजन समिति के अध्यक्ष अभिषेक भार्गव ने आमंत्रित अतिथियों का साफा बांधकर स्मृति चिन्ह देकर सम्मान किया। कार्यक्रम को संबोधित करते हुए मंत्री भार्गव ने कहा- यह रहस मेला 2013 साल पुराना है। पहले यह पशु मेला था। समय बीता पशुओं की संख्या कम होने के कारण इसका स्वरूप बदल दिया गया है। अब एक ही छत के नीचे पशु मेले के अलावा शासन की योजनाओं का लाभ एवं जानकारी जरूरतमंदों को मिलती है। श्री भार्गव ने मंच से दस विकलांग व्यक्तियों को ट्रॉयसिकल साइकिल सहित अन्य यंत्र दिए। भार्गव ने कहा कि जो पंचायतें पूर्ण रूप से लगभग छह माह नशामुक्त रहेंगी उनको मेरी ओर से विकास हेतु 11 लाख रुपए दिए जाएंगे।
नरयावली में उप तहसील कार्यालय का शुभारंभ
सागर | नरयावली में उप तहसील कार्यालय का क्षेत्रीय विधायक प्रदीप लारिया ने गुरुवार को शुभारंभ किया।उप तहसील कार्यालय खुलने से नरयावली और आसपास के दर्जनों गांवाें के लोगों को अब अपने राजस्व संबंधी कामों के लिए सागर आैर राहतगढ़ नहीं जाना पड़ेगा। इस मौके पर विधायक ने कहा कि अब नरयावली को तहसील का दर्जा दिलाने का प्रयास किया जाएगा। कार्यक्रम में भाजपा नेता सुधीर यादव, वर्षा यादव मंडल अध्यक्ष, डा. नरेंद्र रावत, मुरारी यादव आदि मौजूद थे।
राज्य स्तरीय विश्वकर्मा पुरस्कार के लिए आवेदन मांगे
सागर | शिल्पियों को हस्तशिल्प में प्रोत्साहन देने राज्य स्तरीय विश्वकर्मा पुरस्कार प्रदान करने संत रविदास मध्यप्रदेश हस्तशिल्प एवं हाथकरघा विकास निगम ने आवेदन मांगे हैं। प्रथम, द्वितीय एवं तृतीय पुरस्कार के रूप में क्रमशः एक लाख, पचास हजार, पच्चीस हजार और इसके अलावा 15 हजार के तीन प्रोत्साहन पुरस्कार शिल्पी को दिए जाएंगे। अंतिम तिथि 30 अप्रैल है।
महाराणा प्रताप शौर्य राज्य पुरस्कार के प्रस्ताव मांगे
सागर | महाराणा प्रताप शौर्य राज्य पुरस्कारों के तहत प्रस्ताव 25 मार्च तक मांगे गए हैं। राज्य शासन द्वारा स्थापित शौर्य पुरस्कार के तहत 31 दिसंबर 2016 की अवधि के ऐसे व्यक्ति जिनके साहस और वीरता के कार्य उल्लेखनीय हों वे अपने आवेदन अनुविभागीय कार्यालय राजस्व, जनपद, नगरीय निकाय में 25 मार्च के पहले जमा कर सकते हैं।
विधायक ने पीले चावल देकर दिया आमंत्रण
सागर | विधायक शैलेन्द्र जैन ने अनुसूचित जाति बाहुल्य क्षेत्र वाले वार्डों में घर-घर जाकर लोगों को पीले चावल देकर शुक्रवार को कजलीवन मैदान पर आयोजित महाकुंभ में आमंत्रित किया। वे धर्मश्री अम्बेडकर, काकागंज, पंतनगर, संत रविदास, संत कबीर, बल्लभ नगर, सुभाषनगर, विट्ठलनगर आदि वार्डों में गए थे।
अशोक मिजाज को सेवानिवृत्ति पर विदाई दी
सागर | एसबीआई की सिविल लाइन ब्रांच में समारोह हुआ। स्केब में शाखा प्रबंधक शाखा प्रबंधक शायर अशोक मिजाज को सेवानिवृत्ति पर विदाई दी गई। 39 साल तक वह बैंक में कार्यरत रहे। शायर अशोक मिजाज के इस दौरान 6 गजल संग्रह भी प्रकाशित हुए। चार इंडो पाक मुशायरों सहित देश भर में कई कार्यक्रमों में उन्होंने शिरकत की। कई पुरस्कारों से सम्मानित हुए। समारोह में श्रीवर्धन नेमा, गगन दुबे, एस नारायण मूर्ति आदि मौजूद थे। मिजाज ने कहा कि अब वो पूरा समय शायरी को देंगे।
लंबित वेतन निर्धारण प्रकरण 15 से पहले जमा हो जाए
सागर | कोष एवं लेखा के संयुक्त संचालक भरत कुमार ने बताया कि सागर जिले के सभी शासकीय कार्यालय के आहरण एवं संवितरण अधिकारी अपने अधीनस्थ कार्यरत कर्मचारियों के वेतन निर्धारण के लंबित प्रकरण 15 मार्च तक संभागीय संयुक्त संचालक, कोष एवं लेखा कार्यालय में जमा कराए। इसके बाद के प्रकरण स्वीकार नहीं होंगे।
अनाथाश्रम में सामग्री बांटी
सागर | आर्य समाज सागर की प्रधान सुशीला कोहली ने संजीवनी बाल आश्रम अनाथाश्रम में बच्चों को फल, साबुन, तेल, टॉबल आदि सामग्री वितरित की। इस मौके पर मंत्री अजय कुमार, प्रधानाध्यापक हेमलता पाखरे, जितेंद्र ठाकुर आदि मौजूद थे।
कृष्णगंज वार्ड पार्षद मामले में सुनवाई आज
सागर | जिला न्यायालय में शुक्रवार को कृष्णगंज वार्ड पार्षद के खिलाफ लगी चुनाव याचिका पर सुनवाई होगी। याचिकाकर्ता के अधिवक्ता अमित शर्मा ने बताया कि तृतीय अपर जिला न्यायाधीश राजर्षि श्रीवास्तव की अदालत में दायर इस याचिका पर सुनवाई के दौरान पार्षद अनूप उर्मिल के अधिवक्ता केवीएस ठाकुर ने आवेदन पेश किया था। इस आवेदन का जवाब देने के लिए समय मांगा गया था। शुक्रवार को कोर्ट में जवाब दाखिल किया जाएगा। इसके बाद कोर्ट प्रकरण में आगे की सुनवाई करेगी।
यह है मामला: नगर निगम चुनाव के दौरान वार्ड से निर्दलीय प्रत्याशी रहे उमेश यादव ने भाजपा पार्षद अनूप उर्मिल के चुनाव को कोर्ट में चुनौती दी है। याचिका में कहा गया है कि कृष्णगंज वार्ड पार्षद के लिए हुए मतदान में कुल 2812 वोट डाले गए थे। मतगणना के दौरान 2816 वोट निकले थे। ईवीएम मशीन से छेड़छाड़ की गई है और यह चुनाव त्रुटिपूर्ण है। लिहाजा कृष्णगंज वार्ड पार्षद का चुनाव शून्य किया जाए।
चंद्रप्रकाश सेन का निधन
सागर | चकराघाट वाले स्व. नारायण प्रसाद सेन के बेटे चंद्रप्रकाश सेन चंदा का गुरुवार को ह्दय गति रुक जाने से निधन हो गया। उनकी अंतिम यात्रा शुक्रवार को सुबह 8 बजे परकोटा ऊषा लाॅज के बाजू से नरयावली नाका मुक्तिधाम के लिए जाएगी। जहां उनका अंतिम संस्कार किया जाएगा।
न्यूज इनबॉक्स
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva awa_Deva hin_Deva hin_Deva mag_Deva hin_Deva bho_Deva hin_Deva hin_Deva bho_Deva hin_Deva npi_Deva